|  |
| --- |
| Grundejerforeningen landsbyen IIReferat af Bestyrelsesmøde  |
| Dato: | Tirsdag d. 23. august 2022 |
| Klokken: | 20:00 |
| Referent: | Kasper Bøgh Larsen (KV 2) |
| Tilstedeværende: | Henrik Wolke (KV 7), Malin Lundø Brun (KV 24) og Kasper Bøgh Larsen (KV 2) |
| Afbud: | Gitte Wiinberg (KV 13) og Mathias Bjarke Dannevang (KV 19) |

# Referat

Henrik bød velkommen til bestyrelsesmødet.

1. Godkendelse af dagsorden
Dagsordenen blev godkendt.
2. Godkendelse af referat fra seneste bestyrelsesmøde
Referatet af seneste bestyrelsesmøde blev godkendt.
3. Status på økonomien ved Kasper
Siden seneste bestyrelsesmøde har Kasper (kassereren) fået adgang til foreningens konto på netbanken. Generelt ser økonomien fornuftig ud, men der er stadigvæk medlemmer som ikke har indbetalt kontingent for 2022. Det blev aftalt at Kasper ville printe kontingentopkrævningerne og lave et følgebrev til de medlemmer, som ikke har betalt endnu og aflevere disse i postkasserne.
4. Møder med GF Kelleris Vang og Landsbyen 1 (Højen)
Henrik gennemgik de emner som var blevet diskuteret på det seneste møde med de to øvrige grundejerforeninger. Følgende emner blev drøftet:
* Fastelavnsarrangement

Som det tidligere er aftalt, har vi på vegne af grundejerforeningen sagt at vi gerne vil deltage i fastelavnsarrangementet til næste år, som arrangeres af Landsbyen 1.

* Fællesbede

Bestyrelsen diskuterede fællesbedene ved parkeringspladserne ved KV 5 – KV 11. Bestyrelsens forslag vil være at sætte bøgebur op i stedet for den nuværende beplantning. Det blev aftalt at Henrik og Malin vil høre GF Kelleris Vang om de har en holdning til, eller interesse i, hvordan beplantningen er ved parkeringspladsen.

* Svend Poulsens vej og Kelleris Hegn byggeriet

Henrik informerede den øvrige bestyrelse om den seneste korrespondance med kommunen omkring Svend Poulsens vej og Kelleris Hegn byggeriet. Kommunen har bekræftet at Svend Poulsens vej ikke kommer til at blive anvendt i forbindelse med byggeriet, samt at der ikke vil være gennemkørselsmulighed mellem Svend Poulsens vej og Kelleris Hegn området.

1. Legepladsudvalget
På seneste bestyrelsesmøde blev det aftalt at Mathias ville repræsentere grundejerforeningen i det fælles legepladsudvalg med de to øvrige grundejerforeninger.

De to øvrige grundejerforeninger har også valgt hvem der skal repræsentere dem i udvalget.

1. Sommer- / vejfest
Som det blev foreslået på generalforsamlingen, har bestyrelsen taget fat i David for at høre om han var interesseret i et stå for planlægningen af en sommer- / vejfest. Det blev aftalt at Kasper ville følge op med David. Da vi allerede er i august, er det også en mulighed at en eventuel fest bliver skubbet til næste år.
2. Havedag d. 9. oktober
Bestyrelsen diskuterede den forestående havedag d. 9. oktober. Det blev aftalt at Kasper skulle forberede en indkaldelse til havedagen som kan sendes ud til medlemmerne.
3. Henvendelser fra medlem/medlemmer
Bestyrelsen diskuterede to henvendelser fra et medlem. Disse to henvendelser vedrørte græsslåningen af fællesarealerne, samt et enkelt punkt i referatet af generalforsamlingen. I forhold græsslåningen, blev det aftalt at bestyrelsen ville gå fællesarealet igennem og i samråd med KC Anlæg vurdere forslaget/henvendelsen. I forhold til henvendelsen vedrørende referatet, ville dette blive taget videre til legepladsudvalget.
4. Udkast til vedtægtsændringer
Henrik havde på forhånd rundsendt udkast til vedtægtsændringer. Bestyrelsen gennemgik dette udkast vedtægt for vedtægt, og blev enige om hvilke vedtægtsændringer som bestyrelsen vil foreslå på den næste generalforsamling.

Henrik vil rundsende det opdaterede udkast til vedtægtsændringerne til bestyrelsen.
5. Eventuelt
Bestyrelsen diskuterede til sidst matrikel 5s. Som det blev diskuteret på generalforsamlingen, skal bestyrelsen arbejde videre med den langsigtede plan for matriklen.
Henrik informerede om, at kommunen har fortalt den tidligere bestyrelse, at grundejerforeningen har vedligeholdelsespligten i henhold til lokalplanen – også selvom grundejerforeningen ikke ejer grunden.

Det blev aftalt at det første der bør afklares, er vedligeholdelsespligten af matriklen. Dette vil blive diskuteret på næste bestyrelsesmøde d. 25. november 2022 hos Kasper (KV 2).

Der blev ikke diskuteret yderligere punkter under eventuelt.